**দ্পাং-লো-ত্সা-বা-ব্লো-গ্রোস-ব্র্তান-পা** (ওয়াইলি: *dpang lo tsA ba blo gros brtan pa*) (১২৭৬-১৩৪২) সা-স্ক্যা বৌদ্ধ ধর্মসম্প্রদায়ের একজন বিখ্যাত তিব্বতী অনুবাদক ছিলেন।

প্রথম জীবন
----------

দ্পাং-লো-ত্সা-বা-ব্লো-গ্রোস-ব্র্তান-পা ১২৭৬ খ্রিষ্টাব্দে তিব্বতের স্তোদ-ল্হো (ওয়াইলি: *stod lho*) নামক স্থানে জন্মগ্রহণ করেন। পাঁচ বছর বয়সে তিনি স্প্যাং-গ্লিং-পা (ওয়াইলি: *spyang gling pa*) নামক এক বৌদ্ধ ভিক্ষুর নিকট দীক্ষাগ্রহণ করেন। সাত বছর বয়সে ম্খান-ছেন-গ্সের-খাং-পা (ওয়াইলি: *mkhan chen gser khang pa*) এবং মেস-স্তোন-'দুল-দ্জিন-পা (ওয়াইলি: *mes ston 'dul 'dzin pa*) নামক দুই ভিক্ষুর নিকট শিক্ষার্থীর শপথ গ্রহণ করেন। তেরো বছর বয়স থেকে পরবর্তী ছয় বছর তিনি স্তাগ-স্দে-বা-সেং-গে-র্গ্যাল-ম্ত্শান (ওয়াইলি: *stag sde ba seng+ge rgyal mtshan*) নামক পণ্ডিতের নিকট ফার-ত্শাদ-ম্ঙ্গোম-গ্সুম (ওয়াইলি: *phar tshad mngon gsum*) নামক বিদ্যা এবং কালচক্র সম্বন্ধে অধ্যয়ন করেন। এরপর তিনি মাং-ম্খার-খ্রা-ত্শাং (ওয়াইলি: *mang mkhar khra tshang*) নামক স্থানে লো-ত্সা-বা-ম্ছোগ-ল্দান-পা'ই-ব্লো-গ্রোস নামক বিখ্যাত তিব্বতী অনুবাদকের নিকট সংস্কৃত ব্যাকরণ এবং কালচক্র সম্বন্ধে অধ্যয়ন করেন। তিনি সা-স্ক্যা বৌদ্ধবিহারে রোং-পা-শেস-রাব-সেং-গে (ওয়াইলি: *rong pa shes rab seng ge*) নামক ভিক্ষুর নিকট কালচক্র সম্বন্ধে এবং 'জাম-স্ক্যা-বা-নাম-ম্খা'-দ্পাল (ওয়াইলি: *'jam skya ba nam mkha' dpal*) নামক পণ্ডিতের নিকট হেবজ্র তন্ত্র, প্রমাণবার্ত্তিকা ও ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শান নামক সা-স্ক্যা ধর্মসম্প্রদায়ের ষষ্ঠ সা-স্ক্যা-খ্রি-'দ্জিন রচিত ত্শাদ-মা-রিগ-গ্তের (ওয়াইলি: *tshad ma rig gter*) সম্বন্ধে অধ্যয়ন করেন। একুশ বছর বয়সে তিনি প্রথম নেপাল যাত্রা করে পণ্ডিত রামাচার্য ও মথনাচার্যের নিকট সংস্কৃত ব্যাকরণ সম্বন্ধে অধ্যয়ন করেন।

পরবর্তী জীবন
------------

বত্রিশ বছর বয়সে তিনি ত্শাল-গুং-থাং-গ্নাস-পো-ছে (ওয়াইলি: *tshal gung thang gnas po che*) নামক বৌদ্ধবিহারে বসবাস শুরু করে ফার-ত্শাদ-ম্ঙ্গোম-গ্সুম (ওয়াইলি: *phar tshad mngon gsum*) নামক বিদ্যা এবং কালচক্র সম্বন্ধে শিক্ষাদান করেন। এছাড়া র্বা-স্গ্রেং বৌদ্ধবিহার, ব্সাম-য়াস বৌদ্ধবিহার ও লাসা শহরের বিভিন্ন বৌদ্ধবিহারে তিনি কালচক্র, মূলমধ্যমকালঙ্কার, সংস্কৃত, কাব্যশাস্ত্র ও অন্যান্য বিষয় সম্বন্ধে শিক্ষাদান করেন। তিনি ম্ছিম্স-ব্লো-ব্জাং-গ্রাগ্স-পা (ওয়াইলি: *mchims blo bzang grags pa*) নামক স্নার-থাং (ওয়াইলি: *snar thang*) নামক বৌদ্ধবিহারের দ্বাদশ প্রধানকে অভিধর্মসমুচ্চয় ও কাব্যশাস্ত্র সম্বন্ধে শিক্ষাদান করেন। তিনি ব্লা-মা-দাম-পা-ব্সোদ-নাম্স-র্গ্যাল-ম্ত্শান নামক সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন এবং ক্লোং-ছেন-রাব-'ব্যাম্স-পা-দ্রি-মেদ-'ওদ-জের নামক বিখ্যাত পণ্ডিতকেও শিক্ষাদান করেন। বাষট্টি বছর বয়সে তিনি বো-দোং-এ বৌদ্ধবিহারের প্রধান নির্বাচিত হন।

রচনা
----

দ্পাং-লো-ত্সা-বা-ব্লো-গ্রোস-ব্র্তান-পা সা-স্ক্যা বৌদ্ধবিহারে দুর্গসিংহ ও মঞ্জুশ্রীকীর্তি রচিত কলাপ সূত্রের বিভিন্ন আলোচনার সাহায্য নিয়ে এই সূত্রের অনুবাদ শুরু করেন। তিনি দুস-'খোর-'গ্রেল-ছেন-গ্যি-ব্স্তোদ-'গ্রেল (ওয়াইলি: *dus ’khor 'grel chen gyi bstod 'grel*) নামক কালচক্র বিষয়ক গ্রন্থ, স্গ্রা-কা-লা-পা'ই-'গ্রেল-পা (ওয়াইলি: *sgra ka lA pa'i 'grel pa*) নামক সংস্কৃত ব্যাকরণ বিষয়ক গ্রন্থ এবং স্ন্যান-ঙ্গাগ-মে-লোং-গি-'গ্রেল-পা-ত্শোগ্স-গ্সুম-গ্সাল-বা (ওয়াইলি: *snyan ngag me long gi ’grel pa tshogs gsum gsal ba*) নামক কাব্যশাস্ত্র বিষয়ক গ্রন্থ রচনা করেন।

তথ্যসূত্র
---------

1. 1 2 3  Gyatso, Thinlay (2013-01)। "Pang Lotsāwa Lodro Tenpa"। *The Treasury of Lives: Biographies of Himalayan Religious Masters*। সংগ্রহের তারিখ 2014-04-21।  এখানে তারিখের মান পরীক্ষা করুন: `|তারিখ=` (সাহায্য)